stanford-oval/wikipedia huggingface dataset:
לטביה באירוויזיון
היסטוריה > הצבעות

ליטא, שכנתה של לטביה, נוהגות להעניק לה מספר רב של נקודות, אולם לטביה נוהגת להעניק מספר רב של נקודות לרוסיה. ב-2002, 2005, 2015 (חצי-גמר וגמר) ו-2016 (הצבעת הקהל), ליטא העניקה לשכנתה, לטביה, את מספר הנקודות הגבוה ביותר. ב-2003, 2006 (חצי-גמר וגמר), 2008, 2013 ו-2016 (הצבעת הקהל), לטביה העניקה לרוסיה את מספר הנקודות הגבוה ביותר. כמו כן, משהחלה שיטת הצבעת הקהל, אירלנד נוהגת להעניק נקודות רבות לשיר הלטבי והדבר כנראה נובע מהעובדה שישנו מיעוט לטבי גדול באירלנד. כך, למשל, ב-2005, 2008 ו-2015 (חצי-גמר וגמר), אירלנד העניקה לשיר הלטבי את מספר הנקודות הרב ביותר בתחרות. הדבר דומה למדינות רבות אשר יש להן קשרים כמו יוון וקפריסין, מדינות ברית המועצות לשעבר, המדינות הבלטיות והמדינות הנורדיות.
היסטוריה > לטביה באירוויזיון 2009

בתגובה לפעולותיה של רוסיה בדרום אוסטיה ומלחמת גאורגיה–רוסיה, התפרסמו דיווחים כי לטביה עלולה לא ליטול חלק בתחרות ב-2009. באוגוסט 2008, שרת התרבות האסטונית, לייני ג'נס, דיווחה על החרם המשותף של המדינות הבלטיות, אסטוניה, ליטא ולטביה, על התחרות. מקבילה של שרת התרבות האסטונית, שר התרבות הליטאי, ג'ונאס ג'וקאס, אמר כי "מוקדם מדי לדון בחרם" שכן "החלטות ספונטניות עשויות להחריף את מאמצי הדיפלומטים ולהחריף את המצב".
מאוחר יותר, לטביה הכחישה בתוקף את דיווחי החרם המשותף על התחרות והודיעה כי היא תיטול חלק בתחרות ב-2009. גם מקבילותיה הבלטיות, אסטוניה וליטא, נטלו חלק בתחרות ב-2009.
השירים שייצגו את לטביה באירוויזיון

שורה בצהוב מסמלת ניצחון של המתמודדת באותה תחרות

 שורה באפור מסמלת תחרות בה המתמודדת הגיעה למקום השני

 שורה בחום מסמלת תחרות בה המתמודדת הגיעה למקום השלישי

 שורה באדום מסמלת תחרות בה המתמודדת דורגה במקום האחרון

 שורה בירוק-זית מסמלת תחרות ממנה המתמודדת פרשה או שלא השתתפה לאחר שכבר נבחר שיר
| שנה | מבצע | שיר | תרגום לעברית | גמר | ניקוד | חצי גמר | ניקוד |
| --- | --- | --- | --- | --- | --- | --- | --- |
| 2000 | בריינסטורם | "My Star" | "הכוכב שלי" | 3 | 136 |  |  |
| 2001 | ארניס מדניס | "Too Much" | "יותר מדי" | 18 | 16 |  |  |
| 2002 | מארי אן | "I Wanna" | "אני רוצה" | 1 | 176 |  |  |
| 2003 | .F.L.Y | "Hello From Mars" | "שלום ממאדים" | 24 | 5 |  |  |
| 2004 | פומינס וקליינס | "Dziesma par laimi" | "שיר על אושר" | X | X | 17 | 23 |
| 2005 | וולטרס וקאז'ה | "The War Is Not Over" | "המלחמה לא נגמרה" | 5 | 153 | 10 | 85 |
| 2006 | קוסמוס | "I Hear Your Heart" | "אני שומע את לבך" | 16 | 30 | X | X |
| 2007 | בונפארטי.אל וי | "Questa notte" | "הלילה הזה" | 16 | 54 | 5 | 168 |
| 2008 | הפיראטים של הים | "Wolves of the Sea" | "זאבי הים" | 12 | 83 | 6 | 86 |
| 2009 | אינטרס בוסוליס | "Пробкa" | "פקק תנועה" | X | X | 19 | 7 |
| 2010 | איישה | "What For?" | "בשביל מה?" | X | X | 17 | 11 |
| 2011 | מיוזיק | "Angel in Disguise" | "מלאכית בתחפושת" | X | X | 17 | 25 |
| 2012 | אנמארי | "Beautiful Song" | "שיר יפה" | X | X | 16 | 17 |
| 2013 | PeR | "Here We Go" | "הנה אנחנו מתחילים" | X | X | 17 | 13 |
| 2014 | אארזמניקי | "Cake To Bake" | "יש לי עוגה לאפות" | X | X | 13 | 33 |
| 2015 | אמינטה סואדוגו | "Love Injected" | "אהבה מוזרקת" | 6 | 186 | 2 | 155 |
| 2016 | יוסטס | "Heartbeat" | "פעימת לב" | 15 | 132 | 8 | 132 |
| 2017 | טרינה פארק | "Line" | "קו" | X | X | 18 | 21 |
| 2018 | לאורה ריזוטו | "Funny Girl" | "ילדה מצחיקה" | X | X | 12 | 106 |
| 2019 | קרוסל | "That Night" | "הלילה ההוא" | X | X | 15 | 50 |
| 2020 | סמנטה טינה | "Still Breathing" | "עדיין נושמת" | התחרות בוטלה בשנה זאת | התחרות בוטלה בשנה זאת | התחרות בוטלה בשנה זאת | התחרות בוטלה בשנה זאת |
| 2021 | סמנטה טינה | "The Moon Is Rising" | "הירח זורח" | X | X | 17 | 14 |
| 2022 | ציטי זני | "Eat Your Salad" | "אכול את הסלט שלך" | X | X | 14 | 55 |
| 2023 | סאדן לייטס | "Aijā" | "איה" | X | X | 11 | 34 |
| 2024 | דונס | "Hollow" | "חלול" | 16 | 64 | 7 | 72 |
| 2025 | טאוטומייטאס | "Bur man laimi" | "תשמח אותי" |  |  |  |  |
אירוח האירוויזיון

| שנה | העיר המארחת | מקום התחרות | מנחים |
| --- | --- | --- | --- |
| 2003 | לטביה ריגה | סקונטו הל (גם "סקונטו ארנה") | גמר: מריה נאומובה ורנארס קאופרס |
מגישי הניקוד מטעם לטביה

| שנה | מגיש |
| --- | --- |
2000: לאוריס רייניקס
2001: רנארס קאופרס
2002: אריקס ניאדרה
2003: גירטס ליסיס
2004: לאוריס רייניקס
2005: מריה נאומובה
2006: מרטינש פריימאניס
2007: ג'אניס סיפקויסס
2008: קריסטין וירניט
2009: רוברטו מלוני
2010: קרליס בומייסטרס
2011: איישה
2012: וולטרס פרידנברגס
2013: אנמארי
2014: ראלפס אילאנדס
2015: מרקוס ריבה
2016: טומס גרבינס
2017: אמינטה סואדוגו
2018: דגמרה לגנטה
2019: לורה ריזוטו
גלריה

בונפארטי.אל וי בהלסינקי (2007)
הפיראטים של הים בבלגרד (2008)
‏PeR במאלמה (2013)
אארזמניקי בקופנהגן (2014)
אמינטה סואדוגו בווינה (2015)
יוסטס בסטוקהולם (2016)
טרינה פארק בקייב (2017)
לאורה ריזוטו בליסבון (2018)
ראו גם

LTV
אסטוניה באירוויזיון
ליטא באירוויזיון
רוסיה באירוויזיון
אירלנד באירוויזיון
לטביה באירוויזיון לרוקדים צעירים
הערות שוליים

↑  Jerusalem 1999, באתר האירוויזיון הרשמי
↑  Stockholm 2000, באתר האירוויזיון הרשמי
↑  מור לוי, ‏יבשת משתנה: המיעוטים הכי גדולים במדינות אירופה, באתר ‏מאקו‏, 5 באוגוסט 2017
↑  Culture minister of Lithuania: too early to speak about boycott of Eurovision‏, 25 באוגוסט 2008
| --- | --- |
בקרת זהויות :  MusicBrainz: 2ef6f5f9-462a-450c-b37f-ca3d15c03dbf
כובס

פסל ברונזה של רנואר, 1916
כובס הוא איש אשר עושה כביסה, ומנקה במים מוצרי בגדים, בד וטקסטיל. המונח פחות בשימוש בעולם המודרני, לנוכח המצאת מכונת הכביסה.
היסטוריה

ביוון העתיקה, לא היה פסול, חריג או משפיל בנסיכה או שפחה שמכבסת בגדים. נאוסיקה באודיסיאה, בתו של מלך הפאיאקים אלקינואוס, הייתה מכבסת פעמים רבות את בגדיה. עם זאת, בתקופות אחרות בהיסטוריה, כגון במאה ה-17 ובמאה ה-18, עבודת הכיבוס הוגדרה על ידי רבים כעבודה נשית, מלוכלכת ולא רווחית. נשים נכפו לעשות כביסה והתמודדו עם תנאי מחיה קשים בבתי המחסה מגדלנה.
בצרפת של המאה ה-19, הדעות היו חלוקות עוד יותר, והיו תפקידי כיבוס רבים לנשים (כגון: blanchisseuse, lavandière, laveuse, buandière, repasseuse ועוד), אך באופן כללי, המכבסות היו מאוד מוערכות בחברה ובתרבות הצרפתית, ולאורך ההיסטוריה הצרפתית אף הוקמו פסטיבלים בשבילהן (בדרך כלל בתקופת התענית).
ג'ורג' השלישי, מלך הממלכה המאוחדת כל כך העריך את המינקת שלו, עד שבתה מונתה לכובסת בבית המלוכה שלו, נאמר אז "מקום מכובד בעל שכר רב".
בתרבויות רבות, עבודת הכיבוס נתפסה כ-"עבודת לנשים", ולכן בית הכביסה של הכפר נהפך למרחב בו הנשים יכולות לדבר אחת עם השנייה בזמן שהן מכבסות בגדים. אף על פי שלעבודת הכיבוס יש היסטוריה עשירה, התפשטותן של מכונות כביסה ומכבסות הפכו את עבודות הכיבוס למיותרות ברוב חלקי העולם.
הערות שוליים

↑  Monjaret, Anne (1995). "La Fete de la Sainte-Catherine a Paris dans les Annees Folles". Ethnologia Europaea: Journal of European Ethnology. 25 (1): 150.
↑  George III (King of Great Britain), George the Third, his Court, and family, 1820, עמ' 73. (באנגלית)
אורג אדום-ראש

| אורג אדום-ראש |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
משפחה:: אורגיים
סוג:: Anaplectes
מין:: אורג אדום-ראש
שם מדעי
 Anaplectes rubriceps ‏סונדוואל, 1850

אורג אדום-ראש (שם מדעי: Anaplectes rubriceps) הוא מין של ציפור קטנה ממשפחת האורגיים החי בטבע בערבות אפריקה שמדרום לסהרה.
טקסונומיה

בעבר היה זה המין היחיד בסוג Anaplectes, אך כיום משייכים אליו גם את המין Anaplectes jubaensis.
טקסונומיה > תת-מינים

A. r. leuconotos - נפוץ ממערב אפריקה ועד לצפון מלאווי
A. r. rubriceps - נפוץ באפריקה הדרומית
חלק מהחוקרים משייכים למין גם את התת-מין A. r. gurneyi, אך לא כל החוקרים מכירים בו.
תיאור

זוהי ציפור קטנה באורך ממוצע של 14 ס"מ ובעלת דו-צורתיות זוויגית בולטת כשהזכרים בעלי נוצות בולטות בצבעי אדום בוהק לאורך ראשם וצווארם והם בעלי מקור חרוטי ורוד ועיניים שחורות ולאורכם פס שחור עד המקור. הכנפיים והזנב אפורים-חומים והבטן בהירה עם חזה אדום. הנקבות לעומת הזכרים בעלות אפורות ובעלות גוני כנפיים חומים בהירים עם קצוות צהובים, ראש אפור-בהיר והגרון והחזה צהובים. פרטים צעירים דומים לנקבות במראם.
האורג מצוי בטבע לאורך מערב, מרכז ודרום אפריקה, לרוב סביב יערות טרופיים, שפלות וסוואנות וכן בהרים עד לגובה 2,000 מטרים. הוא מקנן בין העצים ובונה קן עגלגל ארוג מעשבים, בהם הוא מושך את הנקבות.
אורג זה איננו מצוי בסכנה בטבע.
הערות שוליים

↑  אורג אדום-ראש באתר הרשימה האדומה של IUCN
גשר אלנבי

| --- | --- |

גשר אלנבי בשעת בוקר מוקדמת (מרץ 2005)
 שם רשמי:  מסוף גשר אלנבי
 מיקום:  ירדן ירדן ישראל ישראל
 מנוהל על ידי:  ירדן הממלכה ההאשמית של ירדן   ישראל רשות שדות התעופה
 התחלת הבנייה:  1918
 סיום הבנייה:  1969
 פתיחת המעבר:  1994
 קואורדינטות:  31°52′27″N 35°32′27″E﻿ / ﻿31.87417°N 35.54083°E﻿ / 31.87417; 35.54083
  (למפת דרום השומרון מוגדלת) מסוף אלנבי(למפת דרום השומרון רגילה) מסוף אלנבי(למפת ירדן רגילה) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלמסוף אלנבי(למפת ירדן מוגדלת) עמאן אירביד סלט ג'רש זרקא טפילה כרכ מידבא מעאן עקבה סוריה לבנון ע י ר א ק  ערב הסעודית  ישראלמסוף אלנבי
גשר אלנבי (באנגלית: Allenby Bridge; בערבית ירדנית: جسر الملك حسين (תעתיק מדויק: ג'סר אלמלכ חסין) – "גשר המלך חוסיין"; בערבית פלסטינית: جسر الكرامة (תעתיק מדויק: ג'סר אלכראמה) – "גשר כַּרָאמַה") הוא גשר מעל נהר הירדן הנמצא כ-5 ק"מ מזרחית ליריחו, בגובה של 273 מטר מתחת לפני הים. הוא מקשר בין ישראל וירדן ומשמש כמעבר גבול בין יהודה ושומרון וישראל לירדן.
היסטוריה > עד הסכם השלום עם ירדן

בשנות ה-90 של המאה ה-19 הקימו הטורקים גשר עשוי עצים, שנקרא אל ע'וריניה, מלשון אל-ע'ור - בקעת הירדן. בחורף 1896–1897 נפגע הגשר קשות בשיטפון, ובמקומו הוקם גשר עץ חדש.
בעת נסיגת הטורקים מפני צבא האימפריה הבריטית במלחמת העולם הראשונה, נהרס הגשר. אחרי המלחמה, בנו הבריטים גשר חדש מבטון וקראוהו על שמו של פילדמרשל אדמונד אלנבי, מפקד חיל המשלוח המצרי הבריטי, שכבש את ארץ ישראל ובהפוגה שבין שתי המתקפות הגדולות של כיבוש ארץ ישראל ניסה לפרוץ פעמיים את קווי האויב דרך גשר ע'ורניה ולכבוש את עבר הירדן המזרחי.
בפברואר 1918 פרץ מייג'ור גנרל ג'ון שיי בראש הדיוויזיה ה-60 והגיע עד סלט ופאתי עמאן אך נסוג חזרה מערבה דרך גשר אלנבי. בשלהי אפריל 1918 שוב ניסה אלנבי לכבוש את עמאן ולקטוע את מסילת הרכבת החיג'אזית, הוא תכנן מבצע משולב עם כוחות הבדואים של האמיר פייסל, אך הם לא הופיעו כלל ושוב נתנה פקודת נסיגה דרך גשר אלנבי. הפעם השלישית בה ניסה אלנבי לפרוץ מזרחה דרך הגשר הייתה כבר חלק מקרב מגידו והפעם עברו על הגשר גם חלק מהגדודים העבריים (גדוד 39 בפיקוד אליעזר מרגולין וגדוד 38 בפיקוד ג'ון פטרסון) בעקבות פרשי האנזא"ק שהסתערו מזרחה אך חצו את הירדן מוקדם יותר במעברת אום-שורט. חיילי ההנדסה מתחו גשר חביות ארעי במעברת ע'וריניה ודרכו עברו הכוחות שהשתלטו על שונת, נימרין וסלט. דרך הגשר עברה רוב התנועה בין עבר הירדן וארץ ישראל. בשנת 1924 הותקן במקום טלפון.
גשר זה התמוטט ברעידת האדמה של 1927 וגם לאחר תיקונו נמצא במצב רעוע. במקומו הוצב גשר זמני. בשנת 1936 הוקצה תקציב לבניית גשר חדש.
בפי הירדנים נקרא הגשר על שם חוסיין בן עלי מלך חג'אז ומייסד השושלת ההאשמית. בליל הגשרים ב-1946 פוצץ הגשר על ידי כוח מהגדוד השני של הפלמ"ח בפיקודו של המ"מ חיים ברלב. הכוח התוקף התגלה על ידי חיל המשמר הירדני שפתח עליו באש חזקה. הכוח נסוג ורק שני לוחמים: המ"מ אריה עמית (טפר) והטוראי גרשון דובינבוים המשיכו במשימה והשלימו אותה לבדם (כך לפי עדותו של עמית. לפי עדות דוד קליין שהשתתף בפעולה, טפר הדליק בצד אחד והוא בצד השני). הגשר שוקם בהמשך השנה על ידי הבריטים. הגשר נהרס במלחמת ששת הימים. לאחר המלחמה הקים חיל ההנדסה גשר ביילי ובו החלו להעביר מטענים וסחורות בין ישראל לירדן במסגרת מדיניות הגשרים הפתוחים.
היסטוריה > מאז הסכם השלום עם ירדן

לאחר חתימת הסכם השלום עם ירדן בשנת 1994 הוחלט על הסדרתו של גשר אלנבי כמעבר גבול בין ירדן וישראל, אשר יופעל בצד הישראלי על ידי רשות שדות התעופה. נבנה גשר מודרני חדש בסמוך לגשר הביילי הישן, בעזרת תרומה מממשלת יפן. מתקני המעבר שוכנים כקילומטר אחד דרומית-מערבית לגשר, והם מיועדים לתנועת נוסעים פלסטינים ותיירים, ומשמשים גם למעבר סחורות. במקום ארבעה אולמות נפרדים לכניסה וליציאה של פלסטינים ולכניסה וליציאה של תושבי ירושלים המזרחית ושל תיירים. אף על פי שהמסוף לא נועד לטפל בישראלים ובירדנים, בפועל עוברים גם ישראלים רבים דרכו, שכן הוא מהווה את שער היציאה העיקרי למכה בתקופת החג'.
החל משנת 2004 חלק גדול מתיירות המזרח, מגיעה לישראל דרך גשר אלנבי ולא דרך נתב"ג. באמצעות הגשר מתקיימת גם "תיירות יום" ממדינת ירדן: התיירים חוצים את הגשר, עולים להר הבית, מסיירים בירושלים העתיקה, נבי מוסא, יריחו וחוזרים באותו היום לירדן.
היסטוריה > תקריות ביטחוניות במעבר

ב-10 במרץ 2014, ניסה ראאד זעיתר, שופט ירדני, לחטוף נשק מחייל שאיבטח את המעבר. כח של חיל ההנדסה שהיה מוצב במעבר ירה בו למוות.
בעקבות לחץ ירדני כבד, שוחח למחרת הנשיא שמעון פרס עם מלך ירדן והתנצל בפניו על התקרית.
ב-8 בספטמבר 2024 פתח מחבל באש לעבר עובדי המעבר בצד הישראלי, ורצח 3 ישראלים. בעקבות הפיגוע, מאבטח של רשות שדות התעופה ניטרל את המחבל.
נתוני התנועה דרך המעבר

| שנה | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| נוסעים | 793,085 | 509,135 | 573,485 | 853,752 | 1,058,526 | 1,056,814 | 1,278,729 | 1,501,474 | 1,481,757 | 1,679,845 | 1,669,826 | 1,731,602 | 1,792,538 | 1,939,829 | 2,014,161 | 2,233,118 | 2,583,326 | 2,687,993 |
| משאיות | 8,161 | 9,726 | 8,147 | 8,625 | 9,767 | 10,159 | 11,455 | 13,634 | 13,014 | 14,360 | 22,101 | 23,951 | 25,152 | 31,903 | 40,313 | 48,462 | 60,473 | 64,551 |
גלריית תמונות

מעמד חנוכת גשר אלנבי בשנת 1918
גשר אלנבי לאחר שפוצץ על ידי הפלמ"ח בליל הגשרים
פליטים שבים לישראל דרך גשר אלנבי לאחר מלחמת ששת הימים. בוריס כרמי, אוסף מיתר, הספרייה הלאומית
גשר אלנבי (1980)
צדו הירדני של גשר אלנבי (2006)
צדו הירדני של הגשר (2009)
שלט הכניסה לגשר בצדו הישראלי
שר החוץ ההולנדי, האלבה זיילסטרה (אנ') מבקר במשקף ההולנדי אשר נתרם על ידי ממשלת הולנד להגברת תהליך הבידוק, ינואר 2018
פלסטינים חוצים את הגשר, מרץ 1969
בתרבות

פזמון שירו של יהורם גאון "גשר אלנבי" שכתב ירון לונדון והלחינה נורית הירש, בו מסמל גשר אלנבי, שנבנה כגשר ביילי צבאי, את הפיוס הזהיר שבין ישראל לירדן לאחר מלחמת ששת הימים בתקופת מדיניות הגשרים הפתוחים, הופיע בתקליטו "איפה את אהובה" שיצא ב-1969. כמו כן, הוא הוזכר במערכון "המוסך" של שלישיית הגשש החיוור.
ראו גם

גשר שייח' חוסיין
גשר אדם
גשר מור
הערות שוליים

↑  גשר אלנבי, דואר היום, 28 בינואר 1926
↑  תא לשח רחוק ע"י גשר אלנבי, דואר היום, 12 בספטמבר 1924
↑  Earthquake turns out a real catastrophe, פלסטיין בולטין, 13 ביולי 1927
↑  גשר אלנבי, דואר היום, 16 באוקטובר 1927
↑  הממשלה מכריזה על עבודות ציבוריות חדשות, דואר היום, 20 במאי 1936
↑  ליל הגשרים - פיצוץ גשר דאמיה וגשר אלנבי - שחזור ינואר 1983, באתר youtube, מדקה 24:30, ‏28.7.2019
↑   Allenby bridge reopened following damage by terrorist-1946, בארכיון הסרטים של British Pathé (באנגלית) - סרטון על פתיחת גשר אלנבי לתנועה לאחר תיקון נזקי ליל הגשרים;

 גשר אלנבי נפתח מחדש, בארכיון הסרטונים של Associated Press‏, 3 באוקטובר 1946
↑  David Hayoun, [Japan to Donate $10 Mln for Replacing Bailey Bridge at Allenby Border Crossing Japan to Donate $10 Mln for Replacing Bailey Bridge at Allenby Border Crossing], Globes, ‏3 במאי 2000
↑  האתר הרשמי
↑  מילות השיר "גשר אלנבי", באתר שירונט
| --- | --- |
בקרת זהויות :  NLI: 987007407510205171  VIAF: 2380154923737963780006   WorldCat (עם VIAF): 2380154923737963780006
דרימקאסט

| --- | --- |


קונסולת דרימקאסט בצפון אמריקה, עם בקר משחק ו-VMU (אנ')
 יצרן:  Sega
 סוג:  קונסולת משחקים
 דור:  תקופת הדור השישי
 יצא לראשונה:  27 בנובמבר 1998 (יפן)  9 בספטמבר 1999 (צפון אמריקה)  14 באוקטובר 1999 (אירופה)  30 בנובמבר 1999 (אוסטרלאסיה)
 הפסקת הייצור:  בכל העולם: 31 במרץ 2001
 מעבד:  200 MHs Hitachi SH4 RISC
 מדיה:  CD, 1.2GB GD-ROM
 אחסון:  128KB
 שירותים אונליין:  SegaNet, Dreamarena
 יחידות שנמכרו:  10.6 מיליון
 המשחק הנמכר ביותר:  Sonic Adventure 2.5 מיליון (נכון ליוני 2006)
 מודל קודם:  Sega Saturn
דרימקאסט (באנגלית: Dreamcast) היא קונסולת משחקים של חברת סגה שיצאה ב-1998. היא הייתה הראשונה מקונסולות הדור השישי, לפני פלייסטיישן 2 של סוני, Xbox של מיקרוסופט ונינטנדו גיימקיוב של נינטנדו. הדרימקאסט הייתה הקונסולה הראשונה שכללה מודם מודולרי מובנה לגישה לאינטרנט ולמשחק מקוון.
על אף היתרון התקדימי, הקונסולה לא זכתה להצלחה רבה לעומת מתחרותיה ובשנת 2001, 3 שנים לאחר יציאתה, הפסיקה סגה את שיווקה של הקונסולה בשווקים הגדולים, והפסיקה לפתח קונסולות משחקים.
אביזרים

הדרימקאסט כוללת את מערכת ההפעלה Windows CE ומכילה, בין השאר, גם מודם מובנה, מקלדת, עכבר, ושלט ארקייד.
הקונסולה כוללת גם VMU, מכשיר קטן שניתן להכניס לתוך בקר הקונסולה שאחראי על אחסון קובצי השמירה של המשחקים. חלק מהמשחקים כללו משחקונים פשוטים שהופיעו על ה-VMU, נשלטו על ידי הכפתורים על המכשיר והוצגו בשחור לבן. משחקים אחרים השתמשו ב-VMU לחלקי משחק אחרים, כמו הצגת מידע שקשור למשחק בצג.
Sega Dreamcast Collection

ב-2011 יצא לקונסולות אקס בוקס 360, פלייסטיישן 3 ולמחשב האישי אוסף משחקים בשם Dreamcast Collection, שכלל רק ארבעה משחקי דרימקאסט: Crazy Taxi, Space Channel 5: Part 2, SEGA Bass Fishing ו-Sonic Adventure DX. בהמשך נוספו גם המשחקים Sonic Adventure 2, Jet Set Ratio ו-NiGHTS Into Dreams.
VMU
מקלדת
עכבר
משה שטרן (חזן)

| --- | --- |

משה שטרן
 לידה:  23 ביולי 1935 בודפשט, הונגריה
 פטירה:  20 באפריל 2023 (בגיל 87) כ"ח בניסן תשפ"ג ירושלים, ישראל
 מקום קבורה:  הר המנוחות 
 מוקד פעילות:  ישראל 
 
משה שטרן (23 ביולי 1935 – 20 באפריל 2023) היה חזן נודע, שנחשב לאחד מטובי חזני יהדות אשכנז בעולם.
ביוגרפיה

שטרן נולד בכ"ב בתמוז ה'תרצ"ה בבודפשט, בירת הונגריה וגדל במשפחה בה השירה הייתה נוהג נפוץ וחלק מבני המשפחה שימשו כחזנים, ביניהם אביו שלימד את בנו חזנות ואחיו הגדול, לאסלו (בנימין) שטרן שפעל כחזן ראשי בעל שם במשך עשרות שנים בבודפשט. שטרן נודע כילד פלא אולם לא נותרו עדויות מוקלטות מילדותו.
מלחמת העולם השנייה קטעה את הופעותיו בהונגריה כילד, אליה שב מאוחר יותר לקונצרטים רבים.
את דרכו החזנית החל שטרן ב-1953 בבית הכנסת הגדול ברחובות, שם שימש מספר שנים כחזן ראשי. כשהוקם בית הכנסת היכל שלמה בירושלים ב-1958, עבר לשמש שם כחזן ראשי, וכיהן בתפקיד עד שנת 1961 ובהמשך עבר לדרום אפריקה שם כיהן כחזן עד שנת 1967.
בשנת 1968 נקרא לשמש כחזן בבית הכנסת בית-אל בבורו פארק, שידוע בזכות החזנים הידועים שהתפללו בו במהלך המאה הקודמת. שטרן כיהן כחזן במשך תשע שנים, וקנה לעצמו שם עולמי.
בשנת 1977 חזר לישראל והשתקע בשכונת הר נוף בירושלים. מאז המשיך להופיע ברחבי העולם בקונצרטים רבים וכחזן אורח בבתי כנסת בשבתות.
בעשרים שנותיו האחרונות חדל מלהופיע. נפטר ב-20 באפריל 2023.
סגנונו

שטרן התפרסם בזכות מנעד הקול שלו ובקולו העוצמתי והרחב, ובכל ביצוע שלו היה מאפיין קולי שייחודי לו. כמו כן, היה בעל יכולת לאלתר מנגינות שונות תוך כדי התפילה.
הערות שוליים

↑  משה ויסברג, מגדולי החזנים: החזן ר' משה שטרן ז"ל הלך לעולמו, באתר בחדרי חרדים, 20 באפריל 2023
| --- | --- |
בקרת זהויות :  NLI: 987007310849605171  GND: 143610163  ISNI: 0000 0001 1462 7574  LCCN: no2001013236  MusicBrainz: 64141f64-e99c-47a2-860f-62dd9b8fdb19  VIAF: 97351705   WorldCat (עם VIAF): 97351705 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
פטר פאבל

פֶּטְר פַּאבֶל (בצ'כית: Petr Pavel; נולד ב-1 בנובמבר 1961) הוא נשיא צ'כיה ה-4. פאבל הוא איש צבא בדימוס אשר שימש כראש המטה הכללי של צבא צ'כיה בין השנים 2012–2015, וכיושב ראש הוועדה הצבאית של נאט"ו בין השנים 2015–2018.
ב-2022 הכריז פאבל על מועמדותו לנשיאות בבחירות לנשיאות ב-2023. הוא גבר בבחירות על יריבו, ראש הממשלה לשעבר אנדריי באביש, והושבע כנשיא ב-9 במרץ 2023.
ביוגרפיה > קריירה צבאית

פאבל נולד בפלאנה ב-1 בנובמבר 1961. הוא היה בן למשפחה בעלת עבר צבאי. אביו היה קצין מודיעין בצבא הצ'כוסלובקי. הוא למד בגימנסיה הצבאית ביאן ז'י'אק באופבה, ולאחר מכן באוניברסיטה הצבאית בוויסקוב. ב-1983 הוא סיים את לימודיו והתגייס לצבא צ'כוסלובקיה. הוא שרת בכוחות הצנחנים והפך למפקד מחלקה. ב-1985 הוא הצטרף למפלגה הקומוניסטית של צ'כוסלובקיה ונותר חבר בה עד קריסת המשטר הקומוניסטי בצ'כוסלובקיה ב-1989. לימים הוא תיאר את חברותו במפלגה כשגיאה שעליה ניסה לכפר כל ימיו.
בן 1988–1991 למד באקדמיה הצבאית בברנו. לאחר נפילת המשטר הקומוניסטי נשלח ללמוד באקדמיות צבאיות בבריטניה, וכן השלים תואר שני ביחסים בינלאומיים בקינגס קולג' לונדון. לאחר מכן חזר לצ'כיה, הצטרף למודיעין הצבאי והשתתף במלחמות יוגוסלביה. הוא זכה לפרסום כאשר עם כוח קטן הצליח לחלץ 55 חיילים צרפתיים שהיו נצורים בידי כוח סרבי עדיף. לאחר סיום המלחמה הפך לסגן הנספח הצבאי בבלגיה. ב-2002 הועלה לדרגת בריגדיר וייצג את צ'כיה במספר ארגונים בינלאומיים.
ביולי 2011 מונה לסגן ראש המטה הכללי וב-1 ביוני 2012 הפך לראש המטה הכללי. ביולי 2014 פרש מתפקידו והפך ליושב ראש הוועדה הצבאית של נאט"ו. הוא היה היו"ר הראשון (והיחיד עד כה) שהגיע ממדינה שהייתה בעבר חברת ברית ורשה. ב-29 ביוני 2018 הוא פרש מהצבא.
במהלך התפרצות מגפת הקורונה בצ'כיה השיק פאבל יוזמה אזרחית בשם "חזקים ביחד" אשר נועדה לסייע לממשלת צ'כיה בהתמודדות עם המשבר.
ביוגרפיה > קריירה פוליטית

ב-9 ביוני 2022 הודיע פאבל על כוונתו להתמודד בבחירות לנשיאות צ'כיה ב-2023. הוא השיק קמפיין בחירות ששם דגש על התקרבות לארצות הברית, האיחוד האירופי ונאט"ו. הוא התבטא כנגד רוסיה וסין, והביע תמיכה באוקראינה במלחמתה כנגד הרוסים. עם זאת, הוא טען שצ'כיה צריכה לשמור מרחק מהמלחמה.
סיבוב הבחירות הראשון נערך ב-13 וב-14 בינואר 2023. פאבל קיבל 1,975,056 קולות (35.4%). הוא עלה להתמודד בסיבוב השני מול ראש הממשלה לשעבר אנדריי באביש. פאבל ניצח את באביש בסיבוב השני, וקיבל 58.32% מהקולות (3,358,926 קולות) לעומת 41.67% בהם זכה באביש.
פאבל הושבע כנשיא ב-9 במרץ, והחליף בתפקיד את מילוש זמאן. הוא הנשיא ה-12 מאז הכרזת העצמאות של צ'כוסלובקיה ב-1918, וה-4 מאז פירוק צ'כוסלובקיה. הוא הנשיא הראשון של שנכנס לתפקידו ללא ניסיון פוליטי וללא חברות במפלגה כלשהי.
זמן קצר לאחר כניסתו לתפקיד, קיים פאבל שיחת טלפון עם צאי יינג-ון נשיאת טאיוואן, ואישר את היחסים הדיפלומטיים בין המדינות. צעד זה גרר ביקורת רבה מצד סין.
הערות שוליים

↑  Členství v KSČ nechci zlehčovat, ale 33 let jsem sloužil demokracii, říká Petr Pavel
↑  Nejdůležitější bitvy v českých dějinách
↑  Pavel na Hrad křičely tisíce lidí v Ústí. Pak generál skočil do davu
↑  Generál Pavel předstihl Babiše, oba suverénně ovládli první kolo
↑  "Nevidím poražené a vítězné voliče," řekl Petr Pavel. Vyhrála podle něj pravda a respekt
↑  Petr Pavel telefonoval s prezidentkou Tchaj-wanu. Peking už se kvůli tomu ozval Praze
| --- | --- |
בקרת זהויות :  PLWABN: 9813155497005606  GND: 1189349124  ISNI: 0000 0003 7900 1761  LCCN: n2019066019  NKC: pna2012717993  VIAF: 257102754   WorldCat (עם VIAF): 257102754
עברית מקראית

עברית מקראית (המכונה גם "עברית תנ"כית" או "לשון המקרא" או "יהודית") היא הניב של השפה העברית כפי שדובר בסוף האלף השני לפני הספירה ולאורך האלף הראשון לפני הספירה ברחבי ארץ ישראל. בניב זה כתובים ספרי המקרא (למעט הפרקים הכתובים בארמית) וממצאים אפיגרפיים מאותה התקופה שהתגלו באתרים ארכאולוגיים, והיא הצורה המתועדת המוקדמת ביותר של השפה העברית.